cyanic-selkie/wikianc huggingface dataset:
Fonolojia de elefen
Fonotatica
La segue ei es normal trovada sola en parolas cual ave un prefisa cual fini con e (como preistoria e reincarne) e en parolas cual ave un sufisa cual comensa con i (como fein e veida). La pronunsia normal de ei es como du vocales separada, ma on pote dise [ej] o [e] si on prefere.
Elefen no usa consonantes duple.
Tipal, elefen no usa vocales duple. En casos rara, uu- per [wu-] e ii- per [ju-] es permeteda.
Tipal, estra la diftongos, du vocales no pote segue lunlotra. La esetas:
Alga parolas ave la combina ae (pe "trae"), cual es pronunsiada como du vocales separada.
Cuando un sufisa ta crea un mal segue de vocales, on sutrae la vocal du de la segue:
Esta no aplica, en la plu de casos, per parolas de un silaba: A la comensa de un silaba, on permete sola la grupos seguente de consonantes:
Alga parolas, adotada de elinica, conteni combinas de consonantes ultra los normal asetable, pe:
A la fini de un silaba, on permete un vocal o sola la consonantes seguente, e un vocal debe sta direta ante los:
Nota: Esta regulas no aplica a la nomes propre, e a alga parolas tecnical, internasional, o cultural.
Istoria temprana de Scandinavia
La istoria temprana de Scandinavia es la istoria de la rejion jeografial de Scandinavia e sua poplas. La rejion es en Europa norde, e es composada de Danmarc, Noria, e Sveria. Suomi e Island es comun incluinte.
No multe cosas resta en Scandinavia de la eda de petra, la eda de bronze, o la eda de fero, estra cuantias limitada de utiles creada de petra, bronze, e fero, alga joalas e ornas, e tombas de petra. Un colie importante cual esiste es la colies vasta e rica de desinias en petra nomida par arceolojistes como petrogrames.
La paleolitica
En cuando la jelo retrosede, renos ia come sur la tereno plata de Danmarc e Sveria sude. Esta ia es la tera de la cultur Ahrensburg, tribus ci ia xasa sur teritorios vasta e abitada en lavvus (tipis no tro alta, cual susta la ventas forte de la planos de tundra. On ave poca foresta en esta rejion estra per la betules blanca e sorbos, ma la taiga ia apare lente.
La mesolitica
De sirca 9000 a 6000 ante aora, Scandinavia ia es poplada par grupos nomada o semifisada, sirca ci poca es conoseda. Los ia susta se par xasa, pexa, e colie. Sirca 200 locas de entera ia es investigada en la rejion de esta periodo de 3000 anios.
De edas preistorial, la popla sami de Europa artica ia abita en un area cual estende de partes de Scandinavia norde e la penisola Kola en Rusia. Los ia abita la partes artica e suartica de la area per a min 5000 anios. Petrogrames e otra trovas arceolojial como vilas, de la paises tradisional de la sami, ia es datida de sirca 10,000 ante aora. Esta xasores e coliores de la paleolitica tarda e mesolitica temprana ia es nomida la komsa par rexercores, ma cual la komsa ia nomi se mesma no es conoseda.
En la milenio 7 aec, cuando la renos e sua xasores ia move a Scandinavia norde, forestas ia fundi se sur la tera. La cultur maglemosian ia abita en Danmarc e Sverria sude. A la norde, en Noria e la plu de Sveria sude, ia abita la cultur Fosna-Hansbacka, ci ia abita xer longo la borda de la foresta. La xasores e coliores de la norde ia segue la manadas e la cursos de la salmones, movente a sude en la invernos, movente ancora a norde en la estates. Esta poplas temprana ia segue tradisiones simil a los de popla tra otra rejiones de la norde distante - areas cual inclui Suomi moderna, Rusia, e ultra la streto Bering en la banda la plu norde de America Norde.
En la milenio ses aec, Scandinavia sude ia es covreda con forestas de arbores caduca e miscada. Animales ia inclui uros, bisones, alce, e servos roja. La cultur Kongemose ia domina en esta periodo. Los ia xasa focas e pexa en la acuas rica. Norde de la popla kongemose ia abita otra xasor-coliores en la plu de Noria sude e Sveria, nomida la cultures Nøstvet e Lihult, desendentes de popla fosna-hensbacka. Prosiminte la fini de la milenio ses aec, la cultur Kongemose ia es recambiada par la cultur Ertebølle en la sude.
La neolitica
En la milenio sinco aec, la popla ertebølle ia aprende la fabrica de vasos de tribus visina en la sude, ci ia comensa cultiva e doma animales. Los ia comensa cultiva la tera ance, e par 3000 aec, los ia deveni un parte de la cultur de vasos embutin megalito. En la milenio cuatro aec, esta tribus de vasos embutin ia estende se en Sveria asta Uppland. La nøsvet e la lihultes ia aprende la tecnolojia nova de la cultivores avansante - ma no cultiva - e ia deveni la cultur de vasos perforada. Esta tribus ia para la avansa de la cultivores e forsa los a sude a Sveria sude-ueste, ma alga siensistes sujesta ce la cultivores ci no ia es matada o forsada a via, ma ce los ia lia volente con la cultur de vasos perforada e ia deveni un parte de los. A min un vila pare como un popla miscada: la casa sur palos de Alvastra.
Nun conose cual linguas esta scandinavianes temprana ia parla, ma prosiminte la fini de la milenio tre aec, los ia es invadeda par tribus visina de la sude ci, multe siensiste crede, ia parla protoindoeuropean, la cultur de la axa de gera. Es popla nova ia avansa a Uppland e la Oslofjord, e lo ia es (posible) la parlores de la lingua cual ia es la asendente de la linguas moderna. Los ia es pastores de boves, e con los, la plu de Scandinavia sude ia entra la neolitica.
Eda de bronze nordica
An tal la scandinavianes ia junta la cultures european de la eda de bronze alga tarda par comersia, la locas scandinavian furni ojetos rica e bon conservada, fabrica de lana, lenio, e bronze e oro importada de Europa sentral. En esta periodo, scandinavianes ia adota multe simboles sentral european e mediteranean a la mesma tempo en cual los ia crea stilos e ojetos nova. Elas mesenean, la cultur Villanovan, Fenisia, e Egipte antica ia es crededa como fontes de influe en la artes scandinavia de esta periodo. La influe stranjer es crededa como orijina de la comersia de ambar, e la ambar trovada en enteras mesenean de esta periodo ia orijina de la Mar Baltica. Alga petrogrames mostra barcones, e la formas de petras grande conoseda como barcones de petra, indica ce barcones ia ave un rol importante en la cultur. Alga petrogrames ia inclui barcones cual es posible mediteranean,
De esta periodo, on ave multe montones e campos de petrogrames, ma sua sinifias ia es perdeda. On ave ance multe fabricadas de bronze e oro. La aspeta primitiva de la petrogrames, comparada con la obras en bronze, ia condui a un teoria ce los ia es produida par cultures diferente o grupos sosial diferente. No lingua scriveda ia esiste en Scandinavia en la eda de bronze.
La eda de bronze nordica ia es marcada par un clima tepida (simil a lo en la mediteraneo), cual ia permete un cuantia de popla relativa densa, ma lo ia fini con un cambia de clima composada de un clima plu moiada e fria, e lo pare multe probable ce la clima ia forsa la tribus germanica a sude en Europa continental. En esta periodo, on ave influes scandinavian en Europa este. Un mil anios plu tarda, la multe tribus germanica este cual ia declara orijinas en Scandinavia (la burgundas, la gotos, e la herules), e otras, como la lombardes, ance, ce Scandinavia ia es nomida par alga scrivores, como Jordanes en sua obra Getica, como "la utero de nasiones"
La eda de fero pre-roman
Esta ia es ance la periodo cuando la tribus germanica ia deveni conoseda par la mundo mediteraneo e la romanes. En 113 - 101 aec, du tribus germanica de Jutland (en Danmarc de oji) ia ataca la Republica Roman en cual es aora conoseda como la Gera Cimbrian. Esta du tribus, la cimbri e la teutones, ia aplica la perdes la plu grande cual Roma ia sufri de la Gera Punica 2. Ma la cimbris e la teutones ia es ultima vinseda par la lejiones roman.
A la comensa, fero ia es valuada e usada per decora. La ojetos la plu vea ia es agos, ma spadas e falxetas ia es ance trovada. Bronze ia continua es usada en tota la periodo, ma ia es usada xef per decora. La tradisiones ia es un continua de la eda de bronze nordica, ma on ave influes forte de la cultur Hallstatt en Europa sentral, posible un cultur celta. Los ia continua con la tradisiones de la cultur de campos de vasos de arde la morida e pone la restas en vasos. Den la sentenios final, influes de la cultur La Tene de Europa sentral ia sperde a Scandinavia de Deutxland norde, e on ave trovas de esta periodo de tota provinses de Scandinavia sude. De esta tempo, arceolojistes ia trova spadas, decoras de scermos, testas de lansas, sisores, falxetas, pinses, coteles, agos, fibias de sintures, calderas, etc. Bronze ia continua es usada per torces e calderas, de un stilo de cual es un continua de la eda de bronze. Un de la trovas la plu interesante es la vagon Dejbjerg de Jutland, un vagon con cuatro rotas de lenio, con partes de bronze.
Eda de fero roman
En cuando multe tribus germanica ia susta contata continuada con la cultur e la esiste de la militar de la Impero Roman, multe de Scandinavia esiste a la periferia estrema de la mundo estrema. Con la eseta de referes corta a la suiones (svensces) e la gautoi (geates) la plu de Scandinavia ia resta nonrejistrada par autores roman.
En Scandinavia, on ave un importa grande de benes, como monetas (plu ca 7000), vasos, imajes de bronze, tasones de vitro, fibias esmaltida, armas, etc. Plu, la stilo de ojetos de metal e vasos de arjila ia es clar roman. alga ojetos ia apare per la ves prima, como sisorones e peones.
On ave alga multe corpos de la pantanes torbosa de esta periodo en Danmarc, Schleswig, e Sveria sude. Con la corpos, on ave armas, benes de casa, e vestes de lana. Barcones grande de remos ia es trovada de la sentenio cuatro en la pantanes de Nydam en Schleswig. Multe ia es enterada sin arde, ma la tradision de arde ia regania sua popularia plu tarda.
Tra la sentenios sinco e ses, oro e arjento ia deveni plu comun. Multe de esta pote es esplicada par la saca de la Impero Roman par tribus germanica, de cual multe scandinavianes ia reveni con oro e arjento
Eda de fero germanica
Esta periodo segue la cade de la Impero Roman, e es divideda entre la periodo temprana e la periodo tarda, cual es conoseda como la eda Vendel en Sveria, con enteras rica en la basin de Lago Malaren. La periodo temprana es la periodo en cual la dansces apare en istoria, e, seguente Jordanes, los ia es de la mesma popla como la svensces (suehans, suetidi), e ia repone la herules.
En la cade de la Impero Roman, on ave un abunda de oro cual ia flue a Scandinavia, e on ave obras eselente en oro de esta periodo. Oro ia es usada per fabrica montures per portaspadas e brateas (ornas sirculo); esemplos notable es la cornos de oro de Gallehus.
Pos la desapare de la Impero Roman, oro ia deveni rara e la scandinavianes ia comensa fabrica ojetos de bronze dorada, con decoras de animales entretexeda en la stilo scandinavian. La eda de fero germanica temprana, decoras ia mostra animales cual es desiniada con anatomia esata, ma en la eda de fero germanica tarda, los ia evolui a formas detaliosa con entretexeda membros bon reconoseda de la eda de vicinges.
Arami (lingua)
Arami (אַרָמָיָא‬ Arāmāy, suri clasica: ܐܪܡܝܐ‎, arabi: آرامية‎) es un lingua o grupo de linguas relatada cual parteni a la sufamilia de linguas semita de la familia de linguas afroasiatica. Plu esata, lo es un parte de la grupo semita norde-ueste, cual inclui ance la linguas de Canan como ivri e fenisia. La alfabeta arami ia es adota vasta per otra linguas e es la asendente direta de la alfabetas ivri, suri, e arabi. En sua 3100 anios de istoria scriveda, arami ia es usada como un lingua de la governa de imperos e como un lingua de adora de la divina, studia relijiosa, e la lingua parlada par popla variosa semita de Asia sude-ueste.
La scrivores de la burocratia neoasirian ia ance usa arami, un pratica alora eritada par la neobabilonianes (605–539 aec) e la acemenanes (539–323 aec). Par la media de scrivores cual ia es instruida en la lingua, un forma de arami scriveda multe normida (nomida "arami imperial") ia deveni la lingua franca de comersia tra tota de la teritorios acemenan, cual estende tan distante a este como la vale de la rio Indo. Acel usa de arami scriveda alora condui a la adota de la alfabeta e alga vocabula en la forma de logogrames en la formas scriveda de alga linguas iranica media, incluinte los de Partia, Persia, Sogdania, e Corasmia.
La istoria longa, diversa, e sperdeda ia condui a la developa de multe varias, cual es a veses videda como linguas separada. Donce, on no ave un lingua arami solitar e statical: cada eda e loca ia ave sua propre varia. La varias e arami este e mandea deveni vasta parlada, ma es aora restrinjeda a Irac norde, Suria norde-este, Iran norde-ueste, e Turcia sude-este. La varia multe menasada par estingui de neoaram ueste es parlada par comunias peti en Suria norde-ueste.
Alga dialetos de arami ia es ance retenida como un lingua liturjial par alga comunias relijial. Un de esta dialetos es mandea, la lingua de la relijio mandeisme. Plu vasta sperdeda es suri, la lingua de cristianisme suri. Lo ia es ance la lingua liturjial de alga relijios gnostica aora estinguida, como manisme.
La linguas neoarami es alora parlada oji como un lingua propre par multe comunias de cristianes suri, iudis, e mandeanes de Asia sude-ueste. Los ia reteni la usa de la lingua franca dominante sentenios pasada an pos la aveni de multe cambias de linguas dominante en Asia sude-ueste. Ma la linguas arami es aora menasada par estingui. Los es usada sola par la jenera vea, tota pos la eda de jubila, e donce los pote es estinguida en no plu ca un jenera. Ma rexercores es laborante per arcivo tota dialetos ante los deveni estinguida. Enscrives de arami de site-statos de la sentenio 10 aec es conservada, cual mostra ce arami es un de la linguas la plu vea de cual nos ave ancora esemplos orijinal.
Sally Ride
Sally Kristen Ride (May 26, 1951 – July 23, 2012) ia es un astronauta, fisiciste, e injenior american. Naseda en Los Angeles, el ia reseta un diploma dotoral en fisica en 1978 de la Universia de Stanford, en cuando rexerca la interata de raios X con media interstelal. Astrofisica e laseres de eletrones libre ia es sua areas de studia spesial. El ia deveni un membro de NASA en 1978 e ia deveni la fem american prima en spasio en 1983. El ia es la fem tre en spasio, pos du cosmonautas rusce, Valentina Tereshkova (1963) e Svetlana Savitskaya (1982). Ride ia es ance la astronauta american la plu joven, de 32 anios en 1983.
Akbar la Grande
Akbar, Jalal ud-Din Muhammad (1542–1605), ia es la imperor mugul de Barat de pos 1556, cuando el ia segue sua padre Humaiun. El ia afirma gradal sua rena tra tota Barat. On regarda el como la plu grande de la imperores mugul, e la firmia e la sajia de sua governa ia gania a el la titulo de Gardor de Umania. El ia es un padron de la artes. Akbar ia afirma la tolera per la popla indu major, librinte los de alga impostas. El ia crea sua propre relijio ecletica real ("relijio divin"; urdu: Din Illahi), ia repara la sistem de imposta la imobilas, e ia fundi un sistem plu sentrida de controla political. El ia move tempora la capital mugul de Agra a la site nova visina Fatehpur Sikri (1569–85), e a Lahore (1585–99).
Sally Ride
Pos vola du veses en la Challenger, el ia parti de NASA en 1987. El ia labora per la Sentro per Securia e Controla de Armas Internasional a la Universia de California a San Diego, como un profesor de fisica, rexercante xef otica nonlinial e la sperde Thomson. El ia servi en la comites cual ia investiga la desastres de Challenger e Columbia, la sola person ci ia servi en ambos. Seguente la investiga de la desastre de Challenger, Ride ia es asiniada a la xeferia de NASA en Washington, DC, do el ia gida la emprende prima de stratejia e ia fundi la Ofisia de Esplora de NASA.
Ride ia es multe privata sur sua vive personal. En 1982, el ia sposi astronauta Steve Hawley, ma los divorsa en 1987. Sua anunsia de mori ia revelada ce el ia es omosesal, e ia ave un camerada per 27 anios, Tam O'Shaugnhessy, un profesor de psicolojia de educa a la Universia Statal de San Diego e un ami de enfantia.
Ride ia mori de canser de la pancreas a 23 julio 2012. Pos sua mori, lo ia es revelada ce el ia furni General Donald Kutyna informa clavin sur O-anelos, pd ce los deveni rijida a temperatures basa, cual ia condui ultima a la identifia de la causa de la esplode de Challenger. Seguente seni, sua senes ia es enterada a lado de sua padre en Santa Monica, California
Cristianisme ueste
Cristianisme ueste es composada de la Eglesa Latina de la Eglesa Catolica, e alga ramos protestante. La nom ia es aplicada per distingui lo de cristianisme este.
Aconcagua
Aconcagua (pronunsia en espaniol: [akoŋˈkaɣwa]) es un monte en la cadena xef de la Andes, en la provinse Mendoza en Arjentina. Lo es la monte la plu alta en la Americas, e la plu grande estra Asia, con un altia de 6960.8 metres. Lo es 112 km norde-ueste de la capital de la provinse, la site de Mendoza, sirca 5 km de la provinse San Juan, e 15 km de la borda entre Arjentina e Txile. Lo es un de la montes nomida "la sete culminas de la sete continentes".
Kurt Vonnegut
Kurt Vonnegut (11 novembre 1922 - 11 april 2007) ia es un scrivor american. En un carera cual ia estende tra 50 anios, el ia publica 14 novelas, tre colies de naretas, sinco presentas teatral, e sinco libros de fato. El es la plu famosa per sua novela bonvendeda ma de satira oscur Slaughterhouse-Five ("mataderia sinco", 1969).
Naseda e elevada en Indianapolis, Indiana, Vonnegut ia vade a la Universia de Cornell, ma ia abandona en janero 1943 per enscrive en la Armada de la SUA. Como parte de sua instrui, el ia studia injenia a la Carnegie Institui de Tecnolojia e la Universia de Tennessee. El ia es asinia a Europa per combate en Gera Mundual 2 ma ia es caturada par la deutxes en la Batalia de la Bulge. El ia es prisonida en Dresden e ia survive la bombarda par la Alias par trova refuja en un caxa de carne de la mataderia do el ia es prisonida. Pos la gera, Vonnegut ia sposi Jane Marie Cox, con ci el ia ave tre enfantes. Plu tarda, el ia adota la tre fios de sua sore, pos ce el ia mori de canser e sua sposo ia es matada en un asidente de un tren.
Vonnegut ia publica sua novela prima, Player Piano ("piano automata", 1952). La novela ia es bon reseniada ma no ia susede comersial. En la 20 anios cual seguende, Vonnegut ia publica alga novelas cual es no plu ca cuasi susedosa, como Cat's Cradle ("cuna de gato", 1963) e God Bless You, Mr. Rosewater ("dio bondise tu, sr Rosewater). La novela cual ia garantia sua susede ia es sua novela ses, Slaughterhouse-Five. La senti antigera ia resona con sua lejores durante la Gera de Vietnam e sua resenias ia es jeneral positiva. Pos sua publica, Slaughterhouse-Five ia ariva a la culmina de lista de novelas la plu bonvendeda en la New York Times. El ia es invitada per dona parlas, lesones, e presentas a comensas de universias tra la nasion, e ia reseta multe premios e onoras.
Plu tarda en sua carera, Vonnegut ia publica alga esajos autobiografial e colies de naretas, incluinte Fate Worse Than Death ("destinas plu mal ca mori", 1991) e A Man Without a Country ("un om sin un pais", 2005). Pos sua mori, el ia es adorada como un comentor morbosa comica sur la sosia en cual el vive, e como un de la scrivores moderna la plu importante. Mark Vonnegut, sua fio, ia publica un colie de la composas nonpublicada de sua padre, Armageddon in Retrospect ("apocalise en retrospeta") En 2017, On ia publica un colie de naretas, incluinte sinco naretas no publicada, colieda e introduida par amis de Vonnegut e eruditas Jerome Klinkowitz e San Wakefield. Multe obras erudita ia esamina la scrives e umor de Vonnegut.
An ce el ia resta un scrivor produosa en la desenio de 1980, Vonnegut ia luta con depresa e ia atenta suiside en 1984. El ia mori 11 april 2007 en Manhattan, la resulta de dana a sua serebro, alga semanas a ante, de un cade de sua casa en New York. El ia ave 84 anios.
Vonnegut ia nomi George Orwell como sua scrivor favoreda, e ia confesa ce el ia atenta imita el. "Me gusta sua conserna per la povres, me gusta sua sosialisme, me gusta sua simplia" Vonnegut ia dise. El ia dise ance ce Nineteen Eighty-Four ("1984") par Orwell, e Brave New World ("mundo nova corajosa") par Aldous Huxley, ia influe sua novela prima, Player Piano. El ia comenta ance ce la naras de Robert Louis Stevenson ia inspira sua modo de composa. La autor teatral e sosialiste George Bernhard Shaw ia es un eroe e influe grande per Vonnegut. E el ia dise ce sua madre, Edith, ia ave la influe la plu grande sur el.
Temprana en sua carera, Vonnegut ia deside ce el ta usa la stilo de Henry David Thoreau, ci ia scrive con la perspetiva de un enfante, cual ta permete ce sua obras ta es plu comprendable. Otra influes inclui The War of the Worlds ("la gera de la mundos") par H. G. Wells, la satiriste Jonathan Swift, la jornaliste H. L. Mencken, e la sosialiste Eugene V. Debs.
Vonnegut ia es un Ateisme}ateiste e un umaniste, e ia servi como un presidente onoral de la Asosia Umaniste American. Ma el no ia despeta los ci ta nesesa la comforta furnida par relijio. Vonnegut ia iniora la ideolojias political comun, preferente sosialisme, cual el ia crede pote furni un sustitui valuable per la Darwinisme sosial e spirito de "survive de la forte" en sosia american. El ia crede ce sosialisme ta es bon per la person comun.
Alfabeta eres
La alfabeta eres es fundida en la alfabetas usada par la scrivores de la eda media. Esta alfabetas ia deveni ance la leteras poca de la alfabeta latina moderna.
Casas sur palos de la Alpes
Oposada a credes popular, la casas no ia es erijeda supra acua, ma sur rivas e pantanes prosima. Los ia es construida sur palos per proteje contra inondas cual ia aveni a veses de la lagos. Car la lagos ia crese en estende tra tempo, multe de la palos orijinal es aora su la acua, cual dona la impresa falsa de vilas "flotante".
Roba
Un roba es un veste portada tradisional par femes o xicas composada de un falda con un camisa juntada, o de un peso de stofa. Lo pote covre la brasos, la spalas, e la gamas intera, o sola la tronco de la clavicula plu alga de la coxa, e tota posibles entre estas. Los varia multe, dependente de la clima, la acaso, la cultur, la moda, timidia, o la preferes de la person portante.
Der Judenstaat
Der Judenstaat (deutx La Stato Iudiste) es un libreta scriveda par Theodor Herzl e publicida en febrero 1896 en Leipzig e Wien par la Verlags-Buchhandlung de M. Breitenstein. On regarda lo como un de la testos major de sionisme temprana. Herzl ia imajina la fundi de un stato iudi autonom en la sentenio 20, razonante ce esta va es la modo la plu bon de evita antisemitisme en Europa.
Paleolitica
La paleolitica (de elinica "petra vea") es un periodo en la preistoria de umanas distinguida par la developa orijinal de utiles de petra, cual covre sirca 99% de la periodo de la preistoria tecnolojial umana. Lo estende de la usa la plu temprana conoseda de utiles de petra sirca 3.3 milion anios a ante, a la fini de la plestosene, sirca 11,650 ante aora.
La eda paleolitica en Europa ia presede la eda mesolitica, an si la dato de la traversa varia jeografial par alga miles anios. En la eda paleolitica, umanas ia grupi con lunlotra en sosias peti como bandes familial e ia susiste par colie plantas, pexa, xasa, o foraje animales savaje. La paleolitica es marcada par la usa de utiles de petra, en ajunta lenio e oso. Otra cosas usada como utiles inclui fibres vejetal e cuoro, ma no multe ia survive, la resulta de descomposa.
Sirca 50,000 anios ante aora, un crese marcada de la diversia de fabricada ia aveni. En Africa, fabricadas de oso e la arte prima ia apare en la arcivo arceolojia. La indicas prima de pexa par umanas es ance notada, de fabricadas en locas como la Cava Blombo en Africa sude. Arceolojistes ia clasi estas de la 50,000 anios a ante en multe categorias diferente, como puntos per lansas, utiles per grava, laminas de coteles, e utiles per fora e perfora.
Transcrive de arabi
Per transcrive formal (pe de nomes propre) de la alfabeta arabi per elefen, usa esta carta.
Paleolitica
Per sirca 50,000 a sirca 40,000 ante aora, la umanas prima ia ariva en Australia. Per sirca 45,000 aa, umanas ia abita asta la latitude 61º norde en Europa. Per sirca 30,000 aa, los ateni Japan, e par sirca 27,000 aa, umanas ia abita en Sibir, plu norde ca la Sirculo Artica. A la fini de la paleolitica alta, un grupo de umanas ia crusi Beringia e sperdeda rapida tra la Americas.
Transcrive de arabi
Nota ce la puntas (o virgulas) normal usada su la consonantes forte no es usada normal en transcrive elefen. Ance, la hamzah e ayn no es normal scriveda en transcrives per elefen (indicada par -). Ma cuando desirada, los pote es retenida per mantenia un transcrive plu esata.
La vocales arab es a, i, e u. Otra vocales pote aveni en dialetos.
http://en.wikipedia.org/wiki/ALA-LC
Nota: Per usas plu casual, on pote transcrive nomes de comedas, vestes, cosas ritual, o locas jeografial plu como la pronunsia, simplida a la 22 leteras normal de lfn.
Reno
La reno (Rangifer tarandus) es un spesie de servo con un distribui sircopolal, nativa en la rejiones artica, suartica, tundra, taiga, e montaniosa de Europa norde, Sibir, e America Norde. Esta inclui poplas fisada e migrante. La grandia de sua manadas varia multe en rejiones diferente. La manada de Taimir, renos migrante de la tundra de Sibir, es la manada la plu grande de renos savaje en la mundo, variante entre 400,000 e 1,000,000. La manada du, en la pasada, es la reno migrante de la bosces de la taiga de Canada, nomida la manada de la Rio George, con varias entre 28,000 e 385,000. Per janero 2018, on ave min ca 9,000 animales estimada como restante en acel manada. La New York Times ia reporta en april 2018 de la desapare de la sola manada de renos de montanias sude en la 48 statos contatante de la SUA, con un esperta afirma ce lo es "funsional estinguida" pos ce la grandia de la manada ia diminui a tre animales.
Transcrive de arabi
Transcrive de farsi
La alfabeta de farsi (e linguas relatada) es per la plu parte la mesma como la arabi, ma con cuatro leteras plu:
Reno
La renos varia en grandia e color de la plu peti, la renos de Svalbard, a la plu grande es la renos la bosces de taiga de Canada. La estende de renos en America Norde es de Alaska tra Yukon, la Teritorios Norde-ueste, e Nunavut, a la forestas de la taiga e sude tra la Montes Rocosa Canadian e la Montes Columbia e Selkirk. La renos de tera nuda, la renos porcospina, e la renos Peary abita la tundra, e la renos timida de la bosces prefere la foresta de la taiga. La renos porcospina e la renos de tera nuda migra en manadas grande a distantias grande de la area per pari a la areas de inverno e estate en la tundra e taiga. La migras de la renos porcospina es entre la migras la plu grande de cualce mamal. La renos de tera nuda pote ance es trovada en Kitaa en Gronland, ma la manadas la plu grande es en Alaska, la Teritorios Norde-ueste, e Nunavut.
Transcrive de arabi
Esemplos
Nomes de sites arabi (e otra sites de paises cual usa la alfabeta arabi) segue la transcrive usada par la Nasiones Unida, alga simplida per elefen. La plu de pronunsia de la leteras es la mesma como en elefen, con esta esetas:
Reno
Alga suspesies es rara e a min un ia deveni estinguida ja: la renos de la Isolas de Rea Charlotte en Canada. Istorial, la estende de la renos nonmigrante de la bosces de la taiga ia covre plu ca dui de Canada e la statos norde de la SUA. La renos de bosces de la taiga ia desapare de la parte la plu grande de sua estende sude orijinal, e ia es indicada como menasada en 2002 par la Comite de la State de Viventes Savaje Menasada en Canada. "Environment Canada" ia reporta en 2011 ce on ave sirca 34,000 renos de bosces de la taiga en 51 rejiones restante en Canada. Renos de la tundra de Sibir es descresente, e Rangifer tarandus es videda como riscada par la Uni Internasional per la Conserva de Natur.
Transcrive de arabi
Esemplos
ch - tx j - dj sh - x Natural, k e q es pronunsiada como c, w como u consonantal, e y como i consonantal.
Reno
Renos mas e fema pote developa cornos anial. La proportio de femas cual pote developa los varia multe entre suspesies e saisones. La cornos es tipal plu grande en mases, e los usa los per indica domina en un manada. Un tradision en America Norde es ce la renos de San Nicola (Santa Claus) trae un treno tra la sielo de note per aida en la furni de donadas a enfantes a la sera de natal.
Transcrive de arabi
Esemplos
Alga leteras o leteras duple no es en realia pronunsiada como el es scriveda, ma elefen no fa un distingui. Per esemplo, th es vera pronunsiada como engles th en "thin", ma es pronunsiada como t simple en elefen.
Otra sites de la mundo arabi:
Mercato finansial
Un mercato finansial es un mercato en cual on comersia titulos finansial, benes e valuas con custas basa de intercambia e con custas cual refleta la ofre e compra.
Cristianisme en la sentenio 1
Cristianisme en la sentenio 1 trata sur la anios forminte de la comunia cristian temprana. La seguores un de Iexu ia composa un seta iudi apocalisal, a cual istoristes refere como cristianisme iudi. La Apostoles ia sperde de Ieruxalim, fundinte la Sejas Apostolal, suposable seguente la comanda de la Comision Grande de estende la ensenias de Jesus a "tota la nasiones".
Restoristes cristian proposa ce la eda apostolal de la sentenio 1 representa un forma plu pur de cristianisme cual debe es adotada en la eglesa como lo esiste oji.
Casa sur palos de Alvastra
La casa sur palos de Alvastra es un casa sur palos de sirca 3000 aec en Alvastra, Sveria. Scandinavia sude ave multe tipos de sentros de asembla, ma lo a Alvastra es unica en Europa norde e es la sola esemplo de sua tipo estra la casas sur palos de la Alpes. Lo ia es un sentro de asemblas sosial e selebrante, abitada sola en la estates. La seramicas es la mesma como los de la cultur de vasos perforada de xasores-coliores, ma la utiles e armas es la mesma como los de la cultur de vasos embutin.
On ave sirca 100 ximinerias de calcario distribuida uniforma tra la construi, cual sujeste ce on no ave cualce casas permane, ma sola cabanas suportada par multe palos de nozeto. Entre la trovas la plu interesante es la axas de gera con du bordas, cual pare ave un rol importante en la culto.
Rejiones de Tera
En jeografia, rejiones es areas cual es divideda de otra areas par sua cualias fisical, cualias etnical, etc. Rejiones e surejiones es comun descriveda par sua bordas nonesata o tempora, estra en jeografia umana, en cual bordas es a veses determinada par lege. Rejiones pote es definida par cualias jeolojial, como montes o mares, o par ecolojias, como planos e stepes, o par clima, como tropicos e tundras.
Asi es un lista partal de tipos variosa de rejiones de Tera:
En Europa:
En Asia:
En Oseania:
En Africa:
En Antartica:
Econometria
Econometria es la ramo de economia cual aplica metodos statistical a la studia empirical de teorias e relatas economial.
Tibetan (gramatica)
Fonolojia
Vide ance: Alfabeta tibetan
Vocales
Tibetan de Lhasa ave oto vocales:
Alga de la vocales ave alofones distinguida, pe ʌ o ə es alofones de a; ɔ es un alofon de o; e ɛ̈ es un alfon de e. Estas aveni cuando un silaba fini en la mesma consonante cual como la silaba seguente.
Longia de vocales aveni en tibetan, ma rara. Un i, r, o l a la fini de un silaba, es comun sustituida par un longi de la vocal presedente.
La vocales i, y, e, ø, e ɛ ave formas nasalida, la resulta de un fini -in o -en antica.
Tonos
La dialeto de Lhasa ave du tonos: alta e basa. En parolas de un silaba, cada ave formas distinguida: la tono alta pote es pronunsiada o plata o desendente; la tono basa pote es pronunsiada o plata o asendente e alora desendente. En parolas de plu ca un silaba, sola la tono de la silaba prima es importante.
Consonantes
La esplodentes nonaspirada (p, t, c, k) tipal deveni vosida en la tono basa (b, d, ɟ, ɡ), e es videda como alofones. Simil, la esplodentes aspirada es tipal min aspirada en la tono basa.
La consonantes m, ŋ, p, r, l, e k pote aveni como la finis de silabas. n es ancora presente, ma la pronunsia moderna es normal un nasali de la vocal a ante. K no es pronunsiada en la silaba final, estra en parla multe formal. R e l es realida como un longi de la vocal a ante. La esplodente glotal ʔ aveni sola como la consonante final en loca de s, t, o k, cual ia es pronunsiada en tibetan clasica, ma no aora. La parola per Tibet ia es Bod en tibetan clasica, ma es aora pronunsiada pʰø̀ʔ en la dialeto de Lhasa.
Gramatica
La tipolojia de tibetan es ergativa-asoluta, pd la ojeto de un verbo transitiva ave la mesma sufisa como la sujeto de un verbo nontransitiva. La lingua ave jeneral un ordina de parolas testa-final.
Nomes no es marcada per cuantia o seso, ma ave casos gramatical. Un nom en la caso jenitiva presede la nom cual lo altera.
Ajetivos no es marcada e segue jeneral la nomes, estra cuando la du es liada par un paroleta jenitiva. Mostrantes ance segue la nom, ma estas es marcada per cuantia.
Eglesa de Saint-Nicolas-du-Chardonnet
thumb|right|250px|Fasada de la eglesa. Saint-Nicolas-du-Chardonnet es un eglesa catolica de la sentro de Paris, locada a lado de la Maison de la Mutualité, en la 23 de la strada de la Bernardines, en visineria de Saint-Victor en la distrito V.
Tibetan (gramatica)
Gramatica
Verbos es la parte la plu complicada en la gramatica de tibetan. Ojetos e averbos presede la verbo, e ance ajetivos en proposas introduida par copulas.
Nomes
Seso natural pote es indicada par la vocabulo:
Seso pote es indicada par sufisas:
Cuantia es nunca marcada en nomes nonanimada o en animales. An nomes umana pote ave la marca per pluralia ཚོ་ si los es spesifada o definida:
Tibetan no marca la definida (pd la); tal sinifia ta es deduida de la contesto.
Casos
Nomes tibetan es marcada per ses casos: asoluta, ergativa, jenitiva, ablativa, asosiante, e oblica. Paroletas es liada a la formula nomin intera.
La caso jenitiva marca posese e es traduida como "de". La forma de la sufisa depende de la sona final de la nom:
Esemplos:
La jenitiva es ance usada per forma proposas relativa. Asi, la sufisa es liada a la verbo, e es traduida como ci o cual:
La caso ergativa es construida sur la jenitiva par ajunta ས་ <-s> a la jenitiva. Donce:
Esta caso es ance usada per funsiones de un caso strumental.
La caso ablativa es sempre sufisida con ནས་. La marca la dirije a via de la nom. La caso ablativa pote ance es usada per la funsiones la la ergativa per marca la ajente de un ata.
La caso asosiante es marcada par la sufisa དང་, cual pote es traduida como "e", "con", "contra". En parla, pos un sufisa asosiante, on pausa:
La sufisa asosiante no pote combina con otra marcas de caso o plurali sur la mesma nom o formula nomin:
La caso oblica funsiona como un caso dativa e locativa. La dativa marca la ojeto nondireta. La locativa marca loca, con o sin move, o tempo.
On ave du varias de la sufisa, de cual un depende de la sona final de la nom, e un cual no depende de lo. La forma –ར་ <-r> es sola pos vocales e འ་ <'a>. Lo es usada rara per marca la dativa con parolas de un silaba, estra la pronomes personal e la ajetivos de mostra o demanda. Ma –ལ་ <-la> pote segue cualce sona, incluinte vocales e la འ་ <'a>.
Pronomes personal
Pronomes ave entre un e tre rejistras, e tre cuantias: singular, dual, e plural.
Pronomes de mostra
Tibetan ave pronomes prosima, media, e distante: འདི་ <'di> "esta," དེ་ <de> "acel," e ཕ་གི་ <pha-gi> "acel ala".
འདི་ <'di> e དེ་ <de> ance ave sinifias de tempo: འདི་ <'di> es liada con la presente e དེ་ <de> es liada a la pasada o futur:
ཕ་གི་ <pha-gi>, pote espresa sola distantia spasial. De esta pronomes, la averbos es derivada: འདིར་ <'dir> "asi," དེར་ "ala," and ཕ་གིར་ <pha-gir> "a distante"
Estas pote es ance usada como e pronomes e ajetivos. Como pronomes, los ata simil a la pronomes personal de person 3, ma pote ance refere a proposas o avenis a ante. Como ajetivos, los apare pos la nom e ata como cualce ajetivo. Ambos es capas de reseta sufisas de caso e cuantia.
Verbos
La sistem de verbos en tibetan distingui 4 tempos e 3 modos de atesta:
La tre modos pote aveni con tota tre persones gramatical.
Clases
La clases de vole e nonvole es un divide de verbos multe importante. La prima indica atas controlable, e la otra atas noncontrolable. Esta es simil a la diferes en elefen entre "regarda" e "vide" e "escuta" e "oia". La du clases ave sua propre sufisas.
Verbos pote ance es divideda entre transitiva e nontransitiva. La formas de estas resta la mesma si la du verbos comparti la mesma radis. La difere es sola indicada par la presente o asente de un ojeto.
Verbos en tibetan moderna ave entre un e tre talos: La talo presente-futur, la talo pasada, e la talo de comandas. Multe verbos ave sola un talo cuando parlada, ma en scrive es distinguida. La verbo es infleta par lia sufisas a la talo en un modo simil a nomes.
Pliosene
(Per plu, vide Scala de edas jeolojial)
Tibetan (gramatica)
Copulas
Tibetan ave du clases de copulas. La clase prima es esensal, pd los indica un cualia esensal de la nom. La clase du es esistal, pd los espresa la esiste de un fenomeno o un cualia, e sujesta un evalua par la parlor. La difere e simil a la verbos espaniol "estar" e "ser". On ave tre copulas esensal e tre copulas esistal:
Pliosene
La temperatur promedia mundal en la pliosene media ia es 2 a 3 grados plu alta ca oji, la cuantia de diosido de carbono ia es la mesma como oji, e la altia promedia de la mares ia es 25 m plu alta. La glasias en la emisfera norde ia es efemera ante la comensa de la glasia estendeda sur Gronland cual ia aveni en la pliosene tarda sirca 3 milion anios ante aora. La formi de un glasia polal de la artica es indicada par un cambia subita en la proportio de isotopos de osijen e la cuantia de deponedas a la solo de la mares cual ia es transportada par jela flotante. Un periodo de fri cual ia aveni en la pliosene ia stimula probable la desapare de forestas e la sperde de savanas.
Crise economial espaniol de 2008-2014
La crise espaniol refere a la crise economial cual ia comensa en 2008 e ce, tra la anios, ia mostra no es sola un crise economial ma ance sosial, institual, teritorial e political. An si la Instituida Nasional de Statistica afirma ce lo ia fini en 2014, la valuas de ante la crise ancora no ia es recovreda e, par causa de esta, on ave debates esce la crise ia fini.
Pliosene
Paleojeografia
La continentes ia continua vaga, movente de locas a 70-250 km de sua locas presente. America Sude ia deveni liada a America Norde par la istmo de Panama en la pliosene, cual ia permete la intercambia de spesies e un elimina cuasi completa de la marsupiales grande e ungulatos nativa de America Sude. La formi de la istmo ia ave efetos major sur la temperatures global, car la corentes calda a la ecuator ia es parada e un sicle de fria de la Mar Atlantica ia comensa, con acuas fria de la artica e antartica ia causa un descrese de temperatures en la Atlantica aora isolida.
La colide de Africa e Europa ia crea la Mar Mediteraneo par bloci lo a la ueste e este. La borda entre la miosene e la pliosene es ance la eda de un crise en cual la Mediteraneo ia seci cuasi completa e ia deveni multe salosa, asta la Streta de Jibraltar ia abri 5.3 milion anios ante aora.
La cambias de la nivel de la mares ia esposa la ponte de tera (nomida Beringia) entre Alaska e Asia.
En la pliosene, partes de Noria e Sveria sude cual ia es prosima la nivel de la mares ia leva. En Noria, esta ia leva la plato de Hardangervidda a 1200 m. En Sveria, moves simil ia leva la montanias de la sude, cual forsa la Rio Eridanos antica de sua via orijinal a un via sude de Sveria.
Tibetan (gramatica)
Copulas
La copula esensal afirmante es རེད་. Lo tradui como "es" e representa un afirma regardante la sujeto de la frase. La nega es མ་རེད་ <ma-red>. Estas presede la verbo.
Esta copula, en casos rara, pote espresa la posese de un cualia:
La copula esensal revelante es རེད་བཞག་ <red-bzhag>, sinifiante ce la parlor ia deveni conosente sola resente de la aveni. On pote tradui esta como un surprende. Sua forma negativa es རེད་མི་འདུག་ <red-mi-'dug>.
La copula esensal egoforica es ཡིན་. Lo es usada xef con la person 1, e pote es traduida como "me es". Sua negativa es མིན་.
ཡིན་ pote, a veses rara, espresa un intende o insiste par la parlor:
Kilimanjaro
Monte Kilimanjaro (~Cilimandjaro) es un volcan dormante en Tanzania. Lo ave tre conos volcanal: Kibo, Mawenzi, e Shira. Lo es la monte la plu alta en Africa, e lo es la monte solitar la plu alta en la monde: 5895 m supra la nivel de mar e sirca 4900 m supra la plano. La popla prima conoseda como ateninte la culmina ia es Hans Meyer e Ludwig Purtscheller, en 1889. Lo es un parte de la Parce Nasional Kilimanjaro, e es un loca per asende major. Lo ia es la sujeto de multe studias siensal, par causa de sua glasias diminuinte e campos de jelo desaparente.
Tibetan (gramatica)
Copulas
La copula esistal afirmante es -ཡོད་རེད་ <yod-red>. Lo es usada con la person 2 e 3, e sujesta un declara par la parlor. Lo pote es traduida en tre modos, dependente de contesto: "on ave..." (esiste), "es a..." (loca), o "ave..." (posese). Sua forma negativa es ཡོད་མ་རེད་ <yod-ma-red>.
Lo pote ance es presededa par un ajetivo en la modo de afirma:
Como ཡོད་རེད <yod-red>, lo pote ance es presededa par un ajetivo.
La copula esistal egoforica es ཡོད. Como ཡིན་, lo es asosiada con la person 1, ma marca posese (me ave) o loca (me es a), o per espresa la opina de la parlor de alga cosa o un conose de alga cosa. Sua forma negativa es མེད་.
Pliosene
Plantas e animales
La cambia a un clima plu fria, seca, e saisonal ia ave efetos grande sur la plantas pliosene, reduinte la spesies tropical mundal. Forestas de arbores caduca ia flori, forestas de coniferes e tundra ia covre multe partes de la mundo, e savana ia sperde. Forestas tropical ia es limitada a un banda magra sirca la ecuator, e desertos ia apare en Asia e Africa.
La animales ia es esensal moderna, an si los sur la continentes ia es alga plu primitiva ca oji. La omines reconosable - australopitecines - ia apare en la pliosene.
La colides de continentes ia furni lias per migras grande e la misca de spesies pasada isolida. Erbivores ia deveni plu grande, e la xasores spesialida ance. La mares de la pliosene ia conteni manatis e dugonges, focas e leones de mar, e selacos.
En America Norde, rodentes, mamutes, gomfoterios, e oposumes ia continua susedente, en cuando animales con ungulas ia diminui, incluinte la cameles, servos, e cavalos. Rinoseridos, nanipos, oreodontes, protosertidos, e calicoterios ia deveni estinguida. Borofajines, relatas de canes, e agrioterios, relatas de ursos, deveni estinguida. Ma otra carnivores, incluinte jeneras de mustelas, canes, e ursos. Bradipos teran, gliptodones (armadilos enorme), e armadilos vade norde pos la formi de la istmo de Panama. Tortugas jigante ia flori ancora en America Norde.
En Eurasia, rodentes ia susede bon, ma primates ia declina. Elefantes, gomfoterios, e stegodontios ia susede en Asia, e iracos ia migra a norde de Africa. La diversia de cavalos ia declina, ma tapires e rinoseros ia susede. Boves e antilopes ia susede, e alga spesies de camel ia migra a Asia de America Norde. Ienas e smilodones ia apare. Aligatores e crocodiles ia es estinguida en Europa cuando la clima ia deveni plu fria. Jeneras de serpentes venenosa ia continua crese cuando plu rodentes e avias ia evolui. Crotales ia apare prima en la pliosene.
Africa ia es dominada par ungulatos, e primates ia continua sua evolui, con la australopitecines ia apare en la pliosene tarda. Rodentes ia susede, e la cuantias de elefantes ia crese. Boves e antilopes ia continua diversi e ia pasa porcos en cuantias de spesies. Jirafas temprana ia apare. Cavalos e rinoseros moderna ia apare. Ursos, canes, e mustelas ia veni de America Norde e ia junta con gatos, ienas, e sivetas como xasores african, cual ia forsa ce ienas ajusta como forajores spesialida.
America Suda ia es invadeda par spesies de America Norde, e rodentes e primates norde ia misca con formas sude. Litopternos e notoungulatos, nativa a America Sude, ia es cuasi estinguida, estra la macraucenidos e toxodontios, cual ia survive. Mustelidos peti, coatis, e ursos ia migra de la norde. Gliptodontios, bradipos teran, la asendentes de cavias, pampaterios, e armadilos ia migra a la norde. La avias jigante deveni plu rara, e sola la titanis ia survive per un tempo, e ia migra a la norde.
La marsupiales ia resta la forma dominante de mamales australian, con erbivores incluinte uombates, cangarus, e la diprotodon enorme. Marsupiales carnivor ia continua xasa en la pliosene, incluinte dasiuridos, la tilasinos canin, e la tilacoleos gatin. La rodentes prima ia ariva en Australia. E la ornitorincos ia apare en Australia en la pliosene.
Al-Andalus
Al-Andalus ia es la nom arabi donada a la nasion e area teritorial en Espania ance conoseda como Iberia Moro. Lo ia es dominada par la muslimes de 711 asta 1492, an si la limitas esata de la teritorio ia cambia constante entre atacas par renas cristian.